Document ID: 31998D0015

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Δεκεμβρίου 1997 για την τροποποίηση των ορίων των μειονεκτικών περιοχών στην Αυστρία κατά την έννοια του κανονισμού (ΕΚ) αριθ. 950/97 του Συμβουλίου (Το κείμενο στη γερμανική γλώσσα είναι το μόνο αυθεντικό) (98/15/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 950/97 του Συμβουλίου, της 20ής Μαΐου 1997, σχετικά με τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 21 παράγραφος 3,
Εκτιμώντας:
ότι στην οδηγία 95/212/ΕΚ του Συμβουλίου (2), περιλαμβάνονται οι περιοχές της Αυστρίας που χαρακτηρίζονται ως μειονεκτικές περιοχές κατά την έννοια των άρθρων 23, 24 και 25 του κανονισμού (ΕΚ) αριθ. 950/97 καθώς και τα ακριβή κριτήρια που οδήγησαν στον εν λόγω χαρακτηρισμό 7
ότι η αυστριακή κυβέρνηση κοινοποίησε στην Επιτροπή, σύμφωνα με το άρθρο 21 παράγραφος 1 του κανονισμού (ΕΚ) αριθ. 950/97 τις νέες περιοχές που δύνανται να περιληφθούν στον κοινοτικό κατάλογο των μειονεκτικών περιοχών καθώς και τις πληροφορίες σχετικά με τα χαρακτηριστικά των εν λόγω περιοχών 7
ότι, όπως προκύπτει από την προαναφερθείσα κοινοποίηση, οι περιοχές πληρούν τα κριτήρια που περιλαμβάνονται στην οδηγία 95/212/ΕΚ για την οριοθέτησή τους σύμφωνα με τα άρθρα 23, 24 και 25 του κανονισμού (ΕΚ) αριθ. 950/97 7 ότι πρέπει επομένως να περιληφθούν οι εν λόγω περιοχές στον κοινοτικό κατάλογο των μειονεκτικών περιοχών δυνάμει των άρθρων 23, 24 και 25 του κανονισμού (ΕΚ) αριθ. 950/97 7 ότι, στη συνέχεια, το υφιστάμενο ειδικό καθεστώς ενισχύσεων στις μειονεκτικές περιοχές θα επεκταθεί στις νέες περιοχές 7 ότι για μία καλύτερη οριοθέτηση των υφιστάμενων μειονεκτικών περιοχών και για να αποφευχθούν προβλήματα που θα προκύψουν από οριοθέτηση σύμφωνα με τα διοικητικά όρια χρησιμοποιήθηκε οριοθέτηση σύμφωνα με τα φυσικά όρια 7 ότι σε ορισμένες περιπτώσεις, τμήματα κοινοτήτων πρέπει να αποσυρθούν από τον κοινοτικό κατάλογο διότι, με την οριοθέτηση σύμφωνα με φυσικά όρια, δεν πληρούν πλέον τα κριτήρια για την ταξινόμησή τους σε μειονεκτικές περιοχές 7
ότι με επιστολή της 30ής Σεπτεμβρίου 1997 και της 7ης Οκτωβρίου 1997 η Αυστρία διαβίβασε γεωγραφικούς χάρτες στους οποίους φαίνονται τα ακριβή όρια των μειονεκτικών περιοχών 7
ότι η τροποποίηση αυτή δεν έχει ως αποτέλεσμα την αύξηση της χρήσιμης γεωργικής εκτάσεως του συνόλου των περιοχών περισσότερο από 1,5 % της συνολικής χρήσιμης γεωργικής έκτασης στην Αυστρία 7
ότι, επιπλέον, τμήματα των περιοχών Waldviertel και Mόhlviertel που περιλαμβάνονται δυνάμει του άρθρου 23 του κανονισμού (ΕΚ) αριθ. 950/97 στον κατάλογο των μειονεκτικών περιοχών κατά την έννοια της οδηγίας 95/212/ΕΚ του Συμβουλίου πρέπει να ταξινομηθούν εκ νέου ως περιοχές που υπάγονται στα άρθρα 24 και 25 του εν λόγω κανονισμού, εφόσον πληρούν τα σχετικά κριτήρια για τις εν λόγω περιοχές 7
ότι η συνολική έκταση των περιοχών κατά την έννοια του άρθρου 25 του κανονισμού (ΕΚ) αριθ. 950/97 δεν υπερβαίνει το 4 % της έκτασης του κράτους μέλους 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής γεωργικών διαρθρώσεων και αγροτικής ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κοινοτικός κατάλογος των μειονεκτικών περιοχών της Αυστρίας, που περιλαμβάνεται στο παράρτημα της οδηγίας 95/212/ΕΚ, συμπληρώνεται από τον κατάλογο που περιλαμβάνεται στο παράρτημα I και τροποποιείται από τον κατάλογο των κοινοτήτων οι οποίες ταξινομούνται εκ νέου ή αποσύρονται που περιλαμβάνεται στο παράρτημα II της παρούσας απόφασης.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Αυστρίας.
Βρυξέλλες, 4 Δεκεμβρίου 1997.

Labels: 18
6